REPUBLIKA SRBIJA

NARODNA SKUPŠTINA

Odbor za administrativno-budžetska

i mandatno-imunitetska pitanja

21 Broj: 06-2/116-22

12. septembar 2022. godine

B e o g r a d

ZAPISNIK

SA ČETVRTE SEDNICE ODBORA ZA ADMINISTRATIVNO-BUDžETSKA I MANDATNO-IMUNITETSKA PITANjA, ODRŽANE 12. SEPTEMBRA 2022. GODINE

Sednica je počela u 11,00 časova.

Sednici je, saglasno članu 70. stav 1. alineja prva Poslovnika Narodne skupštine, predsedavao Milenko Jovanov, predsednik Odbora.

Sednici su prisustvovali članovi Odbora: Veroljub Matić, Uglješa Mrdić, Aleksandar Marković, Sandra Božić, Đorđe Komlenski, Ana Miljanić, Života Starčević, Dunja Simonović Bratić, Vojislav Mihailović, Dragana Rakić, Janko Veselinović i Sanja Marić.

Sednici je prisustvovala Radmila Vasić, zamenik člana Boška Obradovića.

Sednici nisu prisustvovali Aleksandar Mirković, Violeta Filip i Boško Obradović, članovi Odbora i Aleksandra Đanković, zamenik člana Violete Filip.

Sednici je, tokom razmatranja 1. tačke dnevnog reda pristupio Miroslav Aleksić, član Odbora.

Na predlog predsednika, Odbor je jednoglasno, utvrdio sledeći:

D n e v n i r e d:

- usvajanje zapisnika sa Treće sednice Odbora -

1. Razmatranje ostavke koju je na funkciju narodnog poslanika podnela Aleksandra Đanković ( akt 01 broj 118-1669/22 od 02. septembra 2022. godine);

2. Razmatranje zahteva narodnog poslanika Vesne Savović Petković, za ostvarivanje prava na isplatu mesečne naknade na ime zakupa stana u Beogradu (21 broj 120-1411/22 od 03. avgusta 2022. godine);

3. Razmatranje zahteva narodnog poslanika Boška Obradovića za ostvarivanje prava na isplatu mesečne naknade na ime zakupa stana u Beogradu i odvojeni život od porodice (21 broj 120-1641/22 od 31. avgusta 2022. godine i 21 broj 120-1642/22 od 31. avgusta 2022. godine).

Pre prelaska na rad po utvrđenom dnevnom redu, Odbor je jednoglasno, bez primedaba, usvojio zapisnik sa Treće sednice Odbora.

**Prva tačka dnevnog reda:** Razmatranje ostavke koju je na funkciju narodnog poslanika podnela Aleksandra Đanković

Predsednik je konstatovao da je ostavka Aleksandre Đanković, u skladu sa Zakonom o izboru narodnih poslanika i Poslovnikom, overena kod nadležnog državnog organa i u roku od tri dana od overe, predata na pisarnicu Narodne skupštine.

Predsednik Odbora je predložio da se Narodnoj skupštini podnese izveštaj o nastupanju slučaja iz člana 131. stav 2. tačk a 6. Zakona o izboru narodnih poslanika u kome se u kome se podnošenje ostavke navodi kao razlog za prestanak mandata narodnom poslaniku, s predlogom da Narodna skupština konstatuje prestanak mandata imenovanom narodnom poslaniku.

Diskusije nije bilo.

Odbor je, na predlog predsednika, jednoglasno usvojio i Narodnoj skupštini podneo sledeći

I Z V E Š T A J

Odbor je utvrdio da je podnošenjem ostavke narodnog poslanika Aleksandre Đanković, izabrane sa Izborne liste ''IVICA DAČIĆ - PREMIJER SRBIJE'', nastupio slučaj iz člana 131. stav 2. tačka 6. Zakona o izboru narodnih poslanika, u kome se podnošenje ostavke navodi kao jedan od razloga za prestanak mandata narodnom poslaniku pre nego što se potvrde mandati za dve trećine narodnih poslanika iz narednog saziva Narodne skupštine.

Mandat narodnog poslanika prestaje danom podnošenja ostavke, u skladu sa članom 132. stav 5. Zakona o izboru narodnih poslanika, te Odbor predlaže da Narodna skupština u smislu člana 133. istog zakona, konstatuje da je imenovanoj prestao mandat narodnog poslanika.

Popunjavanje upražnjenog poslaničkog mesta izvršiće se dodeljivanjem mandata drugom kandidatu u skladu sa članom 135. Zakona.

Za izvestioca Odbora na sednici Narodne skupštine određen je Milenko Jovanov, predsednik Odbora.

**Druga tačka dnevnog reda:** Razmatranje zahteva narodnog poslanika Vesne Savović Petković za ostvarivanje prava na isplatu mesečne naknade na ime zakupa stana u Beogradu

Predsednik je obavestio članove Odbora da je narodni poslanik Vesna Savović Petković, podnela zahtev za ostvarivanje prava na isplatu mesečne naknade na ime zakupa stana u Beogradu, počev od 17. avgusta 2022. godine; da je uz zahtev dostavila overeni ugovor o zakupu stana i fotokopiju svoje putne isprave, kao i da je prema Odluci o poslaničkoj naknadi predviđeno da Odbor može da odluči da se narodnom poslaniku, koji nema prebivalište u Beogradu i ne koristi pravo na hotelski smeštaj, na lični zahtev, isplati mesečna naknada na ime zakupa stana u Beogradu u ukupnom iznosu od 35.000,00 dinara.

Diskusije nije bilo.

Odbor je jednoglasno doneo Rešenje o utvrđivanju prava na isplatu mesečne naknade na ime zakupa stana u Beogradu u iznosu od 35.000,00 dinara za Vesnu Savović Petković, počev od 17. avgusta 2022. godine.

**Treća tačka dnevnog reda:** Razmatranje zahteva narodnog poslanika Boška Obradovića za ostvarivanje prava na isplatu mesečne naknade na ime zakupa stana u Beogradu i odvojeni život od porodice

Predsednik je obavestio članove Odbora da je narodni poslanik Boško Obradović podneo zahtev za ostvarivanje prava na isplatu mesečne naknade na ime zakupa stana u Beogradu i odvojeni život od porodice, počev od 1. septembra 2022. godine; da je odredbom člana 5. stav 4. Odluke o poslaničkoj naknadi propisano da narodni poslanik koji koristi pravo na mesečnu naknadu na ime zakupa stana u Beogradu, ima pravo na naknadu na odvojeni život od porodice u iznosu 40% prosečne zarade po zaposlenom u privredi Republike Srbije prema poslednjem konačnom objavljenom podatku republičkog organa nadležnog za poslove statistike, na dan isplate; da porodicu prema Odluci čine bračni drug i maloletne dete. Napomenuo je da je uz zahtev imenovani dostavio overeni ugovor o zakupu stana, fotokopiju svoje lične karte, fotokopiju lične karte supruge i izvod iz matične knjige rođenih za maloletno dete.

Diskusije nije bilo.

Odbor je jednoglasno doneo Rešenje o utvrđivanju prava isplatu mesečne naknade na ime zakupa stana u Beogradu u iznosu od 35.000,00 dinara za Boška Obradovića, kao i Rešenje o korišćenju prava na naknadu za odvojeni život od porodice, počev od 1. septembra 2022. godine.

\*\*\*

Sednica je završena u 11,20 časova.

Sastavni deo ovog zapisnika čini obrađeni tonski snimak sednice Odbora.

SEKRETAR PREDSEDNIK

Svetlana Dedić Milenko Jovanov